विधि एवं न्याय मंत्रालय
प्रधानमंत्री ने गुजरात उच्चर न्या यालय के डायमंड जुबली के उपलक्ष्यु में आयोजित कार्यक्रम को संबोधित किया
उन्होंने न्याय विभाग द्वारा किये जा रहे न्यायिक सुधारों की प्रशंसा की
18,000 से अधिक न्याकयालयों का कम्यूों ट्रीकरण; टेली-कॉन्फ्रें सिंग और वीडियो कॉन्फ्रें सिंग को उच्चातम न्यारयालय द्वारा कानूनी मंजूरी देने के बाद न्याॉयालय में ई-प्रोसिडिंग में नई गति: प्रधानमंत्री
मामलों की ई-फाइलिंग और मामलों की विशिष्टे पहचान संहिता और क्यूोआर कोड से ‘ईज ऑफ जस्टिस’ को एक नया आयाम प्राप्त हुआ, जिसके कारण राष्ट्रीडय न्यालयिक डेटा ग्रिड की स्थाकपना को बढ़ावा मिला : प्रधानमंत्री
ई-लोक अदालतें समय और सुविधाजनक न्यााय का स्रोत बन गई हैं क्योंनकि 24 राज्योंि में लाखों मामलों की सुनवाई इन अदालतों में की गई है : प्रधानमंत्री
प्रधानमंत्री श्री नरेन्द्र मोदी ने आज गुजरात उच्च न्यायालय की हीरक जयंती के उपलक्ष्य में आयोजित कार्यक्रम को वीडियो कॉन्फ्रेंसिंग के माध्यम से संबोधित किया। उन्होंने उच्च न्यायालय की स्थापना के साठ साल पूरे होने के उपलक्ष्य में एक स्मारक डाक टिकट भी जारी किया। केन्द्रीय कानून और न्याय मंत्री, उच्चतम न्यायालय और गुजरात उच्च न्यायालय के न्यायाधीश तथा गुजरात के मुख्यमंत्री और कानूनी बिरादरी के सदस्य भी इस अवसर पर मौजूद थे।
इस अवसर प्रधानमंत्री ने कोविड-19 महामारी के चुनौतीपूर्ण समय में भी न्याय उपलब्ध कराने के लिए न्याय विभाग, कानून और न्याय मंत्रालय द्वारा उठाए गए न्यायिक सुधारों की प्रशंसा की। उन्होंने कहा की गुजरात उच्च न्यायालय ने वीडियो कॉन्फ्रेंसिंग, एसएमएस कॉल – आउट, मामलों की ई-फाइलिंग और ‘ई-मेल माई केस स्टेटस’ द्वारा सुनवाई जल्दी शुरू करके अपनी अनुकूल क्षमता दर्शायी है। न्यायालय ने यू-ट्यूब पर अपने डिस्प्ले बोर्ड की स्ट्रीमिंग शुरू की और वेबसाइट पर अपने निर्णय और आदेशों को भी अपलोड किया। गुजरात उच्च न्यायालय अदालत की कार्यवाही लाइव-स्ट्रीम करने वाला देश का पहला न्यायालय बन गया है। प्रधानमंत्री ने इस बात पर संतोष जाहिर किया कि कानून मंत्रालय का ई-कोर्ट इंटीग्रेटेड मिशन मोड प्रोजेक्ट द्वारा स्थापित डिजिटल बुनियादी ढांचे को न्यायालयों द्वारा बहुत तेजी से अपनाया गया है। उन्होंने कहा कि आज 18,000 से अधिक न्यायालयों का कम्प्यूट्रीकरण हो गया है और टेली-कॉन्फ्रेंसिंग और वीडियो कॉन्फ्रेंसिंग को उच्चतम न्यायालय द्वारा कानूनी मंजूरी देने के बाद न्यायालय में ई-प्रोसिडिंग में नई गति आ गई है। प्रधानमंत्री ने कहा कि यह बड़े गर्व की बात है कि हमारे उच्चतम न्यायालय ने दुनिया के सभी उच्चतम न्यायालयों की तुलना में वीडियो कॉन्फ्रेंसिंग के माध्यम से सबसे अधिक संख्या में मामलों की सुनवाई की है।
मामलों की ई-फाइलिंग और मामलों की विशिष्ट पहचान संहिता और क्यूआर कोड से ‘ईज ऑफ जस्टिस’ को एक नया आयाम प्राप्त हुआ है जिसके कारण राष्ट्रीय न्यायिक डेटा ग्रिड की स्थापना को बढ़ावा मिला है। यह ग्रिड वादियों और वकीलों की अपने मामलों के बारे में जानकारी प्राप्त करने में मदद करेगा। यह ईज ऑफ जस्टिस न केवल जीवन को आसान बनाने में मदद कर रहा है, बल्कि कामकाज को आसान बनाने में भी मदद कर रहा है, क्योंकि विदेशी निवेशक अपने न्यायिक अधिकारों के बारे में अधिक आत्मविश्वास अनुभव कर रहे हैं। विश्व बैंक ने भी राष्ट्रीय न्यायिक डेटा ग्रिड की प्रशंसा की है। उच्चतम न्यायालय की ई-कमेटी और एनआईसी सुरक्षित क्लाउड-आधारित बुनियादी ढांचे का सृजन कर रही है। प्रधानमंत्री ने बताया कि हमारी प्रणाली को भविष्य के लिए तैयार करने के लिए कृत्रिम बुद्धिमत्ता  के उपयोग की संभावनाओं का पता लगाया जा रहा है। इससे न्यायपालिका की कुशलता और गति में बढ़ोतरी होगी।
ई-लोक अदालतों के बारे में जिक्र करते हुए प्रधानमंत्री ने 30-40 वर्ष पूर्व जूनागढ़ में पहली ई-लोक अदालत का उल्लेख किया। आज ई-लोक अदालतें समय और सुविधाजनक न्याय का स्रोत बन गई हैं क्योंकि 24 राज्यों में लाखों मामलों की सुनवाई इन अदालतों में की गई है। प्रधानमंत्री ने कहा कि यह गति, विश्वास और सुविधा आज की न्यायिक प्रणाली की मांग है।
प्रधानमंत्री ने कहा कि आत्मनिर्भर अभियान न्यायिक प्रणाली के आधुनिकीकरण के प्रयासों में बड़ी भूमिका निभाएगा। इस अभियान के तहत भारत अपने वीडियो कॉन्फ्रेंस प्लेटफॉर्म को बढ़ावा दे रहा है। उच्च न्यायालयों और जिला अदालतों में ई-सेवा केन्द्र डिजिटल विभाजन को कम करने में सहायता प्रदान कर रहे हैं।
एमजी/एएम/डीवी
(Visitor Counter : 124